লারিসা
লারিসা (গ্রিক: Λάρισα, উচ্চারণঃ [ˈlarisa]) গ্রীসের থেসালি অঞ্চলের রাজধানী ও বৃহত্তম শহর। শহরের জনসংখ্যা ২০১১ সালের আদমশুমারি অনুসারে ১,৪৪,৬৫১ জন, যা এটিকে গ্রীসের পঞ্চম-সবচেয়ে জনবহুল শহরে পরিণত করেছে। এটি লারিসা আঞ্চলিক একক রাজধানী। শহরটি একটি প্রধান কৃষি কেন্দ্র এবং একটি জাতীয় পরিবহন কেন্দ্র, যা ভলোস বন্দর, থেসালোনিকি ও এথেন্স শহরগুলির সঙ্গে সড়ক ও রেলপথে সংযুক্ত রয়েছে। লারিসা পৌরসভার ১,৬২,৫৯১ জন বাসিন্দা রয়েছে, যখন লারিসা আঞ্চলিক এককের জনসংখ্যা ২,৮৪,৩২৫ জনে পৌঁছেছে (২০১১-এর হিসাব অনুযায়ী[হালনাগাদ]) জনশ্রুতি আছে যে এখানে অ্যাকিলিসের জন্ম হয়েছিল। "চিকিৎসার জনক" হিপোক্রেটিস এখানেই মারা যান। আজ, লারিসা গ্রীসের একটি গুরুত্বপূর্ণ বাণিজ্যিক, পরিবহন, শিক্ষাগত, কৃষি ও শিল্প কেন্দ্র।